bavarian-nlp/barwiki-20250901 huggingface dataset:
Osen

Osen is a Kommune (Gmoa) im middlnorwegischn Vawoitungsbeziak Sør-Trøndelag.
Se liegt an da Noadspitzn vo da Hoibinsl Fosen on da Gstod vom Noadmeea und umfosst nem am nomansgemdn Vawoitungssitz Osen de Fiischadöafa Seter, Angen, Sandviksberget und Sørjer sowia de im Hintalond im Toi vom Fluss Osen glengna Siedlunga Sønmelan, Stein, Åsegg und Kvernland.
Rennebu

Rennebu is a Kommune (Gmoa) im mittlnorwegischn Vawoitungsbezirk Sør-Trøndelag.
Se liegt sidli vo Trondheim im oban Toi vom Lachsfluss Orkla. Vawoitungssitz is da Ort Berkåk, do hoit aa de Dovrebahn.
In Rennebu is da Politika Ola T. Lånke geboan worn, der seit 2006 Präsidiumsmitglied im Storting is.
Rissa

Rissa is a Kommune (Gmoa) im mittlnorwegischn Vawoitungsbezirk Sør-Trøndelag.
Geografie und Gschicht.
Rissa liegt an da Nordküstn vom Trondheimsfjord auf da Hoibinsl Fosen. 
De Kommune is 1964 duachn Zammschluss vo de Gmoana Stjørna, Rissa und Stadsbygd entstondn.
Wirtschafd und Vakeah.
Vom Doaf Rorvika vakeaht a Fähre noch Trondheim.
In Rissa befindt se de Schiffswerft Fosen Mekaniske Verksteder A/S.
Leit vo Risa.
Rissa is de Hoamat vom Skule Bårdsson, wo se 1239 zum norwegischn Kini eaklean lossn hod.
De deitsche Molarin Rissa hod ihrn Kinstlanoma noch diesm Ort gwejt.
Snillfjord

Snillfjord is a Kommune(Gmoa) in Mittlnorwegn.
Se liegt uma 75 km westli vo Trondheim und umfosst des Gebiet um de Fjorde Snillfjord und Astfjord. Se umfosst mearare kloane Küstnsiedlunga; Vawoitungssitz is da Ort Krokstadøra.
Tydal

Tydal is a Kommune (Gmoa) in Mittlnorwegn.
Se liegt im gebiagign Londesinnan an da Grenz zu Schwedn. In Tydal befindn se mearare Wossakroftweake; de Bedeitung vo diesm Wirtschafdszweig fia de Gmoa is aa an ihrm Woppn obzulesn, auf dem drei stilisiate Strommostn zu seng san.
Politik.
Bei de Woin 2015 is de Buagamoastarin Kari Slungård (V) vo Ole Bjarne Østby (Sp) obglest worn.
Korsnes

Korsnes (lulesamisch: "Hierenjárgga") is a Ort in da Gmoa Tysfjord in da Region Ofoten in Nordland in Norwegn.
Des Dorf liegt etwa nördli vom heitign Fährhafn Bognes an da Westküstn des Tysfjords.
De Kirchn vo Korsnes () befindt se in dem Ort.
De Postadress lautet: "„8275 Storjord i Tysfjord“".
Da Ort liegt üba dem Meea.
In frian Zeitn wurde Korsnes vo da Hurtigruta () oglaffa. Heit dominiat de Fischereiwiatschoft.
Kvalsund

Kvalsund (samisch: Fálesnuori) is a Kommune in da norwegischn Provinz ("Fylke") Finnmark, af da: Porsanger-Hoibinsl und da Insl Kvalsøya.
Se umfossd de Siedlunga: Kvalsund, Revneshamn, Skaidi und Kokelv.
Woppn.
Bschrieb: In Blau drei süwane Fiisch im Dreipass mid de Kepf za da Schüdmiddn.
Møre og Romsdal

Møre og Romsdal (dt.: Möre und Romsdal) is de neadlichsde Provinz (Fylke) vo da Region Vestlandet in Norwegn. Duat lem 266.667 Eihwohna (Juni 2017) in 36 Kommunen af ana Fläch vo 15.100 Quadratkilometa ba ana Bevejkarungsdichtn vo 17,3 Eihwohna pro Quadratkilometa. Iahre Haptstod is Molde, gressde Gmoa is jedoch Ålesund. Møre og Romsdal grenzd on de Provinzn: Oppland, Sogn og Fjordane und Sør-Trøndelag.
Møre og Romsdal bstähd aus de friahan Vogteien ("fogderi"): Nordmøre, Romsdal und Sunnmøre. As Woppn van Distrikt zoagd 3 stilisiade Wikingaschiffe, oans fia jede Vogtei.
Da Noadostn, oiso Romsdal, wead in moncha Hisicht aa zamm mid Trøndelag ois Middlnorwegn betrochd.
Ørnes

Ørnes is a Ort in Norwegn mit etwa 1.600 Eiwohna.
Ørnes gheat zua Kommune Meløy und liegt in da Provinz Nordland/Salten sidli Bodø. Ørnes is Olegestej da Hurtigruten und da örtlichn Schnejboote.
Vo hier aus gibts Fährvabindunga noch Meløy, Bolga und Støtt.
Weitahin gibts meamois tägl Busvabindunga noch Halsa und Glomfjord.
In da Näh vo Ørnes liegt da Svartisen, da zwoatgreßte Gletscha Norwegns.
Gildeskål

Gildeskål is a norwegische Kommune mid 2039 Eihwohna (Stond 2016). Des Vawoitungszentrum vo da Kommune is da Ort Inndyr mit uma 900 Eihwohna. De Kommune is 664 km² grouß und liegt direkt an da Küstn mid einign voaglogatn Insln.
Woppn.
Beschreibung: In Blau a süwanea Kejch.
Dønna

Dønna is a Kommune in Helgeland in da nordnorwegischn Provinz Nordland.
Dønna grenzt an de Kommunen Alstahaug, Herøy, Leirfjord, Lurøy sowia Nesna. Auf oana Flechn vo 194 km² lem 1411 Eihwohna (Stond 2016). Des Vawoitungszentrum is "Solfjellsjøen".
De größtn Insln in da Kommune san Dønna (135 km²), Løkta (17,4 km²), Vandve (5,8 km²) und Slapøya.
Woppn.
Beschreibung: In Goid a blaue rechte Sturzwoge.
Hemnes

Hemnes is a norwegische Kommune mid 4489 Eihwohna (Stond 2016). De Kommune is 1594 km² grouß und grenzt im Ostn an Schwedn.
Des Vawoitungszentrum vo da Kommune is da Ort Korgen. Weitare Ortschoftn san Finneidfjord, Bjerka und Bleikvasslia.
Wiatschofdli werd de Kommune geprägt duach Stromproduktion, Landwiatschoft, Forstwiatschoft und da Heastejung vo Bootn. Es gibt in da Kommune mearare Kroftwerke, de Strom eazeign. Da Strom werd haptsächli fia de Schmejzonlogn in Mosjøen und Mo i Rana vawendt und zum Tei noch Schwedn exportiat.
Da hechste Beag vo Nordnorwegn, da 1916 m houche Okssolten liegt in da Kommune. Im Bergmassiv befindt se da Gletscha Okstindbreen.
Herøy (Nordland)

 Herøy is a norwegische Kommune im Fylke Nordland.
In Norwegn gibts no a zwoate Kommune mi gleichm Noma: Herøy im Fylke Møre og Romsdal gleng.
De Kommune vateilt se iwa mearare Insln. De Insln Nord-Herøy, Sør-Herøy, Tenna, Øksningan, Seløy og Staulen san duach Bruckn midanonda vabundn und im Vagleich zu ondan Insln da Kommune dichta bsiedlt. Dinn bsiedlt san de Insln Brasøy, Prestøy, Husvær und Sandvær. Mid da nördli glengna Insl Dønna is de Gmoa duach a Bruck vabundn. De Kommune ko vom Festlond nua iwa a Fährvabindung (noch Herøy oda Dønna) eareicht wern. Fährn startn vo den Ortn Sandnessjøen und Søvik.
Des Vawoitungszentrum da Kommune is im Ort Silvalen.
Leirfjord

Leirfjord is a norwegische Kommune. Da Noma leit se vom gleichnomign Fjord ob. Diesa wiedarum is nochm Fluss Leira benennt, der in an Fjord mindt.
De Bewohna vo da Kommune lem haptsächli vo Landwiatschoft und da Nutzung vom Meea. Vui Bewohna pendln zu ihrm Orbatsplotz in ondare Kommunen. Vo Leland sans uma 15 Minutn Foahzeit noch Sandnessjøen, 45 Minutn noch Mosjøen und 90 Minutn noch Mo i Rana.
De 1065 m longe Bruck Helgelandsbrua is oane vo de längstn vo Nordnorwegn und iwaqueat an Leirfjord. De Bruck vabindt de Kommune Leirfjord mid da Kommune Alstahaug.
Woppn.
Beschreibung: In Goid a greans Astkreiz.
Lurøy

Lurøy is a norwegische Kommuned mid 1941 Eihwohna. Des Zentrum vo da Kommune is da gleichnomige Ort Lurøy.
De Kommune liegt knopp sidli vom Polarkreis auf da westlichn Seitn vom Beag Saltfjell. In da Kommune gibts insgsomt 1372 kloana und greßare Insln. De gsomte Flechn vo da Kommune betrogt 1300 km², wobei nua 264 km² davo Londflechn is, da Rest is Meearesflechn. 60 % vo de Eihwohna wohna auf Insln und uma 40 % am Festlond. De Onzoi vo de Eihwohna nimmt stetig ob. Zwischn 1994 und 2004 is de Onzoi vo de Eihwohna um 8,5 % zruckgonga.
Nesna

Nesna is a Kommune in Norwegn im Fylke Nordland. Se hod 1838 Eihwohna (Stond 2016) auf ana Londflächn vo 202 km². Vawoitungssitz vo da Kommune is da gleichnomige Ort Nesna.
De Kommune liegt an da Küstn vo da Region Helgeland im sidlichn Tei vom Fylke Nordland uma 50 km westli vo Mo i Rana. Nesna bsteht ausm aißan Tei vo ana Hoibinsl zwischn am Ranfjord und am Sjona-Fjord, de Insln Tomma (47 km²), Handnesøya (34 km²) und Hugla (18 km²) sowia oana Reih kloanara Insln.
De Fähre vo Nesna noch Levang in da sidlichn Nochboakommune Leirfjord is Tei vo da Küstnstroßn Rv17. Driwa hinaus is Nesna Onlegestej vo de Schiffe vo de Hurtigruten.
Woppn.
Beschreibung: In Blau a gestürzte hoibe goidane Spitzn.
Rana (Nordland)

Rana is a Kommune in da Provinz Nordland in Nordnorwegn.
Rana liegt sidli vom Polarkreis, auf da Sidseitn vom Saltfjellet-Gebiag, in dem se da Svartisen-Gletscha befindt. Vo de 26.078 Eihwohna (Stond 2016) lem uma 18.200 Eihwohna im Vawoitungssitz vo da Kommune, da Stod Mo i Rana.
Woppn.
Beschreibung: In Grean und Goid schräglinks geteilt.
Rødøy

Rødøy is a Kommune in Norwegn in da Fylke Nordland. Im Middloita woar Rødøy oana vo drei Pforrbezirkn in Helgeland. Späta im Middlloita is Helgeland in zwoa Hejftn teit worn: Rødøy und Herøy.
Des Zentrum liegt auf oana Hoibinsl, de vom "Melfjord" und vom "Vælansfjord" umgem is. Prägnd is de Fejsformation "Rødøyløva", de aa am Woppn („A rota Löwe auf süwam Grund“) des Motiv gem hod. Des Woppn is 1988 ognumma worn. Diese sphinxoatige Fejsformation woar scho vo jeher a wichtige Londmarkn auf da Schiffsroutn an da Küstn.
Steigen

Steigen is a norwegische Kommune. Des Zentrum vo da Kommune is Leinesfjord.
Eihwohna.
De Menschn lem weit vastreit, nem Leinesfjord gibts no Nordfold ois dichta besiedltn Bereich.
De meistn Menschn san im Bereich Lond- und Forstwiatschoft, sowia Fischarei bschäftigt. Es befindn se oanige Fischfarmen in da Kommune. De Eihwohnazoi sinkt; 1995 hom no etwos meah ois 3000 Menschn in da Kommune glebt, am 30. Aprü 2016 sans no 2545.
Sunstigs.
In da Kommune liegt in Nordfold de 1991 earichte Frauenuniversität Nord.
Tjeldsund (Kommune)

Tjeldsund (nordsamisch: Dielddanuorri) is a norwegische Kommune mid 1283 Eihwohna. Des Zentrum vo da Kommune is da Ort Hol. De Gsomtflechn vo da Kommune betrogt 318 km².
Da Noma vo da Kommune leit se vom Sund Tjeldsund ob, der de beidn Insln Tjeldøvya und Hinnøya trennt.
In da Kommune befindt se "Norges Brannskole" (NBSK), a Ausbuidungszentrum fia Feiawehrmänna mid ongschlossenem Internat.
Woppn.
Beschreibung: In Süwa blaus Antoniuskreiz.
Tysfjord (Kommune)

Tysfjord is a seit 1869 bstehnde Kommune in da Provinz Nordland in Nordnorwegn, de am gleichnomign Fjord liegt.
Tysfjord hod 1972 Eihwohna und a Flechn vo 1464 km². Vawoitungsort is Kjøpsvik.
Benochboate Kommunen san Ballangen, Hamarøy und Lødingen.
Woppn.
Beschreibung: In Süwa a ausm Schüdfuaß wochsnda Hummer.
Ortstei.
Orte in samisch/norwegisch:
Sengswiadigkeitn.
Orcas kenna im Tysfjord vo Ende Oktoba bis Mitte Jenna beobocht wern.
Vefsn

Vefsn (deutsch aa: Wefsen) is a Kommune in da Provinz Nordland in Norwegn. Vawoitungssitz vo da Kommune is de Stod Mosjøen. Da Fluss Vefsna fliaßt duach de Kommune.
Woppn.
Offizieje Beschreibung: In Schworz a süwana Hahn. De Kommuneflagge is auf Schworz a dito Hahn.
Inoffizieje Beschreibung: In Schwoarz a rotbewehrter süwana Hahn.
Dyrøya (Øksnes)

Dyrøya is oane der via unbewohntn Insln in da Øksnes Vestbygd auf de Vesterålen. Se is a Tei da norwegischn Fylke Nordland in da Kommune Øksnes.
Da Haptort da Insl is Barkestad, der um 1970 valossn worn is. De Gründe hierfia san in da fehlendn Infrastruktur, de aa de Nochboainsln Skogsøya, Tindsøya und Nærøya betreffn, fia de moderne Zeit zu suacha.
Da ehemolige Onlaufhafn da Hurtigruten Barkestad hod a sehr oide Tradition ois Fischaort ghobt, wurde oba mid da Zeit zu unrentabl. 
Ins Deitsche übasetzt, lautet da Noma da Insel „Tierinsl“, wos auf a saisonbedingte Hoitung vo Haus- oda Rentiern hindeitet.
Nærøya

Nærøya is a Insl im norwegischn Fylke Nordland, de zu da Kommune Øksnes gheat. Wia aa de ondan drei Insln in da Øksnes Vestbygd wurde Nærøya um 1970 vo de Bewohna weng fehlnda Infrastruktur aufgem.
Seit 1989 werd de Insl im Haptort Finvåg oba wieda etwos belebt. Da Ort hod a Internatsschui ausm Joar 1868 mid da dazuagherign Kirchn ghobt. Nun hod ma duat a Gästehaus eaöffnet, ds aa ois obglegane Togungsstätte gnutzt werd.
Ma nimmt o, dass da Noma „Nærøya“ a Obleitung vom Noma da oidnordischn Wanengodheit Njörd is. Aa heit no is de Øksnes Vestbygd midm Natuahafn Finvåg a beliebts Zü fia Segla.
Årsteinen

Årsteinen (da Årstein) is a Insel da norwegischn Kommune Vågan im Fylke Nordland und gheat geografisch zu dr Inslgruppn Vesterålen, politisch oba aus historischn Gründn zu Lofoten. Da Sund Raftsund, der Lofoten vo Vesterålen trennt, beginnt hier im Westn da Insl. De Sidspitzn vo Norwegns zwoatgreßta Insl Hinnøya befindt se im Nordn, nua duach an schmoin Kanal vo Årstein getrennt.
Des gleichnomige Gut im Sidn da Insl wurde Ofong des 21. Joarhundads aufgem. Man eareichte es nua midm Boot oda üba an Fuaßweg, der de Insl mittig duachqueat. Heit befindn se auf da Insl nua einige Wohnheisa und a Goatnbaubetrieb, de ma üba a Schottastroßn eareicht, de an da Ostseitn da Insl baut worn is.
Litlmolla

Litlmolla, 
is a kloane Insl in da Inslgruppn vo de Lofoten in Norwegen. De unbewohnte Insl liegt im Fylke Nordland in da Kommune Vågan, umara 8 km estli vo Svolvær. Im Noadn und Sidn san de Nochboainsln Stormolla und Skrova, de olle zu den Lofoten grechnet wern. Da westliche Meearesoarm am Vestfjord im Ostn wead Hølla gnennt.
De Insl wor friaha afgrund des Fischreichtum vo ian Gwassa bewohnt und da Haptort hod "Keila" ghoaßn. Af Litlmolla gibts no mea valossane Hofoolong. De Summahaisln san sogor saisonal bewohnt. De Gwassa um de Insl san a beliabts Seglrevier.
Risøyhamn

Risøyhamn is Tei da Gmoa Andøy in Norwegn.
Da Ort hod ca. 211 Eihwohna in da Provinz (Fylke) Nordland auf den Vesterålen in Nordnorwegn. Risøyhamn is Onlegestej da Hurtigruten. Da Ort is a wichtiga Vakeahsknotnpunkt auf den Vesterålen. De Eihwohna lem in da Haptsoch vom Fischfong.
Zum Hafn vo Risøyhamn fiaht de so gnennte "Risøyrenna", a künstli vatiafta Schifffoahrtsweg vo ana Läng vo 4,5 km. Im Joar 1922 wurde diesa Kanal in Onwesnheit des Königs feialich eigweiht. Diese Risøy-Rinne wor a entscheidnda Fortschritt fia de Schiffsonbindung da Inslgruppn, do jetzt z. B. Stokmarknes bessa eareicht wern konnte. No heit nutzn de Schiffe da Hurtigrute tägli diese Vabindung.
Knarvik

Knarvik is a Ort in da sidwestnorwegischn Fylke Hordaland. Er is des administrative Zentrum da Gmoa Lindås und zugleich ds Regionszentrum vo Nordhordland. 4995 Eihwohna (Stond: 2011) lem do.
Knarvik hod a Obaschui mid annähernd 1000 Schülan. Zudem gibts midm "Knarvik senter" a groußes Eikaufszentrum, in dem aa de norwegische Zeidung "Nordhordland" ihrn Sitz hod.
Duach den Ort valafft dee Eiropastroßn 39, de üba de Hagelsund-Bruck und de Nordhordland-Bruck noch Bergen fiaht.
Lindås

Lindås is a Kommune im Noadn vo da norwegischn Provinz ("Fylke") Hordaland. Se grenzt im Noadn on de Kommunen Masfjorden und Modalen und im Westn an de Kommune Austrheim. Mid de ondan Nochboakommunen bsteht a Grenz iwa Fjorde oda enge Sunde: Gulen im Noadn, Vaksdal und Osterøy im Ostn, Bergen im Sidn und Meland und Radøy im Westn. Des administrative Zentrum is da Ort Knarvik im Sidostn vo da Kommune.
Woppn.
Bschreibung: In Roud a bewuazlte dreizehnblättrige süwane Lindn.
Kvam

Kvam Herad is a Heradskommune in da norwegischn Fylke Hordaland. Se grenzt im Noadn an de Kommune Voss, im Sidn an de Kommune Kvinnherad und im Westn an de Kommunen Fusa und Samnanger. Im Ostn liegt da Hardangerfjord und auf dessn Ostseitn de Kommunen Ullensvang und Jondal. De greßan Ortschoftn vo da Kommune san Norheimsund, Øystese und Ålvik. Kommunezentrum is Norheimsund. Da hechste Punkt vo da Kommune is da Fuglafjell ().
Woppn.
Beschreibung: In Blau a beidseitig eihbogna süwana Pfahl.
Sørfjord (Hardanger)

Da Sørfjord is a 38 Kilometa long Seitnarm des Hardangerfjords in da Provinz Hordaland in Norwegn. Im Nordn entspringt da Fjord bei Utne ausm greßarn Hardangerfjord, der se doat in den Eidfjord und den Sørfjord teilt. Am sidlichn End befindt se de Stod Odda. Am östlichn Ufa des Sørfjord eahebt se dar Rond da Hardangervidda, oana da greßtn Hochebenen Skandinaviens. An seina Westseitn befindt se des Freilichtmuseum Agatunet midm ejtastn in situ eahoitanen Haus Norwegns.
Romsdalsfjord

Da Romsdalsfjord im Gebiet Romsdal in Møre og Romsdal in Norwegn is long. Da Fjord eastreckt se vo da Umgebung vo da Insl Tautra voa dem Tomrefjord noch Sidn zua Insl Otrøya, voabei am Julsund und am Tresfjord. Westli vo Molde zweigt da Seitnarm Moldefjord zwischn da Hoibinsl Romsdalshalvøya und den Insln des Molde-Archipels sidli vo Molde ob. Da Moldefjord geht im Ostn zwischn da Skålahalvøya und da Romsdalshalvøya östli vo Årø üba in den Fannefjord. Da Haptarm des Romsdalsfjords valafft auf da Sidseitn da Insl Sekken bis noch Åndalsnes, oba a längera Seitnarm, da Langfjord, valafft bis noch Eidsvåg und Eresfjord nch Nordostn.
Bjorli

Bjorli is a kloana Ort in da norwegischn Kommune Lesja. Da Ort liegt an da Bohnstreckn Raumabanen.
In Bjorli bfindt se a kloans Schigebiet mid sechs Liftonlogn und insgsomt 19 Kilometa Obfoatn. A wichtige Grundlog fia de Earichtung des Schigebiets wor de Eaöffnung da Bohnstation 1921. 1927 wurde a Bohnhofsrestaurant mid Sitzplätz fia 700 Gäst earicht.
In da Näh vo Bjorli befindn se de oidn Beagweaksplätz Lesjaverk und Lesja Verk Gård, in dena vo 1660 bis 1812 Eisn gwnna worn is. De größtn Gruam befandn se auf 1060 m Seehächn.
Geiranger

 Geiranger is a Ort in Norwegn.
Da Ort liegt am End des Geirangerfjordes in da Provinz Møre og Romsdal und hao ca. 300 Eihwohna; in den Summamonatn steigt diese Zoi auf bis zu 2000 Eihwohna o. De Eihwohna lem fost ausschließli vom Tourismus, es kumma nem den Hurtigruten-Schiffn jährli üba 100 Kreizfoahtschiffe im Geirangerfjord und somit in Geiranger o. In den Wintamonaten is da Fjord ned beschiffboa, da vo de umliegndn Beagn Lawinen obgenga, de donn hohe Welln varursochn.
Autofährn foarn in da Summasaison vo Geiranger mearare Moi am Dog duach den Geirangerfjord noch Hellesylt und Valldal.
Knuten

A Knuten (Knoten) is a stroßnbauliche Lösung in Norwegn
Da Knuten in da Näh vo Geiranger voiziagt a 270°-Schleifn, um de Steigung da Stroßn zu mindan. 
Er is Bestondtei da oidn Geirangerstroßn vo 1889 und wurde ois Segnswürdigkeit eahoitn.
De neie Geirangerstroßn wurde duach an Fejsduachbruch links am Knuten voabeigfiaht.
Dag Jostein Fjærvoll

Dag Jostein Fjærvoll (* 20. Jenna 1947 in Hadsel; † 5. Februar 2021) war a norwegischa Politika der Kristelig Folkeparti.
Fjærvoll, der von 1970 bis 1983 ois Lehra und Schuiinspekteur in Melbu gorbad hod und 1980 bis 1985 in Hadsel Buagamoasta wor, is 1985 Mitglied des norwegischn Storting worn. Er wor Verteidigungsminista vo 1997 bis 1999. Vo 1999 bis 2000 wor er Vakeahsminista.
Varangerfjord

Da Varangerfjord (norwegisch: "Varangerfjorden"; samisch: "Várjjatvuotna") is a Fjord im neadlichstn Nordnorwegn, der in de Barentssee im Arktischen Ozean mündet. Da Fjord is rund 90 Kilometa long und an da Mündung 55 Kilometa broat. Er reicht bis Vadsø im Nordn. Im äußern Tei im Sidn zweign mearare Fjorde ob, darunta da Bugøyfjord, da Kjøfjord, da Bøkfjord noch Kirkenes und da Jarfjord. In Kirkenes mündet da Paatsjoki, oana da neadlichstn Flüsse Eiropas, in den Fjord. Am neadlichn Ufa valafft üba Vardø bis Vadsø de Eiropastroßn 75; im innan Tei im Sidn fiaht de E6 bis Kirkenes.
Henningsvær

Henningsvær ist a Fischadorf in da norwegischn Kommune Vågan, des se auf zwoa kloanen, voaglogatn Insln voa da Lofoten-Insl Austvågøya in Norwegn befindt. Henningsvær liegt an da Sidspitzn da Insl, 24 km vo Svolvær entfeant und hod derzeit 427 Eihwohna .
Eareichboa is es per Schiff oda üba oane da zwoa Bruckn, de es mid Austvågøya vabindt. Aufgrund seines urtümlichn Fischadorf-Charakters is es a beliebts Touristnzü, oba aa beliebt bei Tauchan und Schnorchlan. Da Ort bsitzt a Kunstrasn-Fuaßboiplotz.
Raftsund

 
Da Raftsund is de Wossastroßn zwischn de Lofoten und Vesterålen. Entlong vom Sund liegn mearare Heisa und ehemolige Hondlsplätze, de zumeist nochm Ausbau vom Stroßnnetz eana friachare zentrale Log und Funktion valorn hom. De Natua entlang vom Raftsund is owa a groußes Ealebnis. Bsundas eindrucksvoi is da Trollfjord.
Da Raftsund werd im Nordn vo da Raftsundbruck iwasponnt, de an Tei da Festlondsarbindung da Lofoten is. De Brugg is am 6. Novemba 1998 aufgmocht woarn.
As Schiff Hurtigrute gähd auf iam Weg zwischn Svolvær und Stokmarknes duach an Raftsund. Bei scheen Weda mochts dobei in de Summamonatn an Obstecha in an Trollfjord.
In da Nocht zum 22. Septemba 1954 is des af Noadn foarade Hurtigrutenschiff D/S "Nordstjernen" bei Hanøy neadli im Raftsund auf Grund glaffa, do hom fimf Menschn eana Lem valoan.
Kabelvåg

Kabelvåg is a Doaf in da Kommune Vågan af de Lofoten. 2012 hos des Doaf 1712 Eihwohna zejt.
Kabelvåg geht af Øystein Magnusson zruck, dea 1103 duat a Kiach und oanige Fischahittn earicht hod. Noch da Heimskringla is jedoch scho meahrare Joarhundade friaha in dera Gengd de easchte Stod in Noad-Norwegn iwahapt grindt worn, de an Noma Vågar drong hod.
Wichtigste Wirtschafdszweige san de Fiischarei und da Tourismus. Touristische Oziehungspunkte san des Lofotakvariet, de Galleri Espolin, des Lofotmuseet und de Vågan kirke.
Am Ort gibts nem oana Grundschui und oana weidafiahndn Schui aa de Lofoten folkehøgskole und de Noadland kunst- og filmskole.
Holmsland Kommune

Holmsland Kommune wor bis Dezemba 2006 a dänische Kommun im domolign Ringkjøbing Amt in Jütland. Seit Jenna 2007 wurde sie mid den Gmoana Ringkøbing, Skjern, Videbæk und Egvad zua Ringkøbing-Skjern Kommune zaammeschlossn.
Holmsland Kommune entstond im Zuge da Vawoitungsreform vo 1970 und umfosste foigende Sogn:
Undredal

Undredal is a kloana Ort in da Gmoa Aurland in da norwegischn Provinz Sogn og Fjordane und liegt am Aurlandsfjord, am Seitnarm vom Sognefjord. Bei da Voikszählung 2001 hod da Ort 112 Eihwohna ghod. Bekonnt is Undredal fia de kloanste Stabkirchn vo da Wejt und de onsässige Kaasheastejung. Bis 1988 is da Ort nua per Schiff vom Fjord her eareicht wern kenna. Seit da Eaöffnung vom Flenjatunnel is a nun aa per Auto zuagängli.
Ullern

Ullern is a westlicha Stodtei vo da norwegischn Haptstod Oslo. Er hod 31.275 Eihwohna (2012) und a Flächn vo 9,4 km². Ullern woar znächst a Gmoa in Aker (1906), se is 1948 gmoasom mid Aker noch Oslo eihgmoant worn. Da urspringliche Noma Ullerns geht auf an Hof ausm 14. Joarhundad zruck. In Ullern liegt aa de Künstlakolonie Ekely midm Wintaatelier vom Mola Edvard Munch. Des Weitan befindt se im Zentrum vom Stodtei de 1904 eabaute Ullern kirke.
Lakselv

Lakselv (nordsamisch: "Leavdnja", finnisch/kvenisch: "Lemmijoki") is de greßte Siedlung und des Vawoitungszentrum da Kommune Porsanger in Nord-Norwegn. Lakselv liegt im nordöstlichn Tei vo Norwegn. De Stod hod ca. 2146 Eihwohna (2009).
Vom Flughafn Lakselv (Banak) startn reglmäßi Maschinen noch Alta, Kirkenes, Oslo und Tromsø. Zuasätzli gibts Charterflüge noch Madrid. Ab Oslo üba Alta eareicht ma Lakselv üba de E6, de donn weita noch Kirkenes fiaht.
Lakselva

De Lakselva (nordsamisch: "Leavdnjajohka", kvensk: "Lemmijoki"; deitsche Übasetzung: „Lachsfluss“) is a
Fluss in da Kommune Porsanger in da Finnmark (Nordnorwegn). See hod ihrn Ursprung in da Region nördli vo Karasjok, fliaßt noch Nordn und mündt etwos nördli vo Lakselv in den Porsangerfjord. Da Fluss is 103,1 km long, hod a Einzugsgebiet vo 1539,04 km² und a mittlare Obflussmenge vo 26,93 m³/s.
Da Fluss is beknnnt fia sei Lachse, Meerforellen und Äschen.
Midm Programm "Verneplan III for vassdrag" is da Fluss seit 1986 unta bsonderm Schutz.
Laksefjord

Da Laksefjord is a Fjord in da Kommune Lebesby in da norwegischn Provinz Finnmark. Es hondlt se bei iam mid ana Läng vo 72 km um den drittlängstn Fjord in da Finnmark – nochm Porsangerfjord undm Varangerfjord.
Er liegt in ana wenig bsiedltn Region mid nua sea wenign und kloanan Siedlunga entlong seina Fjordküstn.
Da äußare Tei des Fjords werd begrenzt vo da Sværholt-Hoibinsl im Westn und da Nordkinn-Hoibinsl im Ostn.
Hermansverk

Hermansverk is a norwegische Kloastod in da Kommune Leikanger mid rund 2.000 Eihwohna. Da Ort is Vawoitungssitz da Fylke Sogn og Fjordane.
Infrastruktur.
De Stod bsitzt zwoa Supermärkte und is Haptsitz da in gonz Westnorwegn agierendn Firma Norway Fjord Cruise, de Schifffoahtn vaostoitt.
Frierfjord

Da Frierfjord (oda "Frierfjorden") is a Fjord in Grenland in da norwegischn Provinz Telemark.
Er eastreckt se vo Brevik bis zua Mündung da Porsgrunnselva. De Mündung ("Brevikstrømmen") is 300 m breit und werd vo da Breviksbrua übasponnt. Etwas weita innahoib übasponnt de neiare Grenlandsbrua (Eiropastroßn 18) den Fjord.
Aufm Fjord herrscht reger Schiffsvakeah, beispülsweis zu Rafnes in Bamble, Norsk Hydro in Porsgrunn und bis zua Stilllegung 2006 zu Norske Skog Union in Skien.
Da Noma "Frier" kummt woascheinli ausm Oidnordischn und bedeit „da Schöne“.